સ્વામીએ મોદીને ૧૧ ઓગસ્ટ અને ૧૨ ઓગસ્ટે બે પત્ર પણ લખ્યા છે, જેમાં તેમણે ઈડીના વડા રંજન કટોચ અને કેટલાક અધિકારીઓ સોનિયા-રાહુલને બચાવવા પ્રયાસ કરી રહ્યાં હોવાનો આક્ષેપ કર્યો છે. જુલાઈની શરૃઆતમાં સ્વામીએ ઈડીને આ કેસમાં તપાસ કરવા અપીલ કરી હતી. તેમણે દસ્તાવેજોની કૉપી પણ આપી હતી. સ્વામીનો આરોપ છે કે સોનિયા, રાહુલ, મોતીલાલ વોરા અને ઓસ્કર ફર્નાન્ડિઝે યંગ ઈન્ડિયન નામની કંપની બનાવીને બનાવટ કરીને નેશનલ હેરાલ્ડ અખબારની માલિકીની ધ એસોસિયેટ જર્નલ્સ લિમિટેડની સંપત્તિ પર કબજો કરી લીધો છે. કોંગ્રેસ પક્ષે પણ આ કંપની પરનો ૯૦ કરોડનો બોજ પોતાના માથે લઈ લીધો હતો.